**Vedlegg 1: Utstyrsliste for elever på Naturbruk:**

**Arbeidstøy vg1:**

Gjelder alle elever på Vg1 Naturbruk:

Egnet arbeidstøy til praktiske øvinger ved skolen. Øvinger foregår på skolens gårdsbruk (i fjøs, -stall, -verksted, -gartneri og ute), samt ekskursjoner ute i naturen.

Elevene må ha kjeledress/ (bukse/jakke), **vernesko**, regntøy og arbeidshansker. På vinter anbefales varmekjeldress, gode varme sko, lue og votter.

På grunn av smittefare i husdyravdelinger skal skolens arbeidstøy brukes.

Egnet turutstyr vil være aktuelt i naturbasert aktivitet. Lærer vil orientere om dette.

Øvrige faglærere vil gi nærmere orientering om utstyr i løpet av de første skoledagene.

I tillegg for elever som velger hest i Yrkesfaglig fordypning. Ridehjelm, ridesko med vernetå og hansker. Det anbefales også sikkerhetsvest, men er ikke påkrevet. Skolen har hjelm og vester til utlån.

I tillegg for elever som velger landbruk/skogbruk i Yrkesfaglig fordypning: Lærer vil orientere om hvilket utstyr som er påkrevet (skogsutstyr event. annet). **Dvs. vent med innkjøp til faglærer har orientert.** Skolen har verneutstyr til utlån.

Arbeidstøy vg2 Landbruk og gartnernæring og vg 3 Landbruk:

Alle elever må ha felles utstyr, som på Vg1.

Elever må i tillegg ha skogsutstyr. Skolen har verneutstyr til utlån.

Arbeidstøy vg2 Hest- og hovslager:

Arbeidstøy til praktiske øvinger ute (se felles utstyr Vg1). Ridehjelm, ridesko med vernetå og hansker. Det anbefales også sikkerhets vest, men er ikke påkrevet. Skolen har hjelm og vester til utlån.

Vg2 Landbruk og gartnernæring, Yrkesfaglig fordypning i hund:

Alle elever må ha egnet arbeidstøy og utstyr, som på Vg1.

Vg2 Anleggsgartner- og idrettsanleggfaget

Faglærer vil orientere om egnet arbeidstøy i løpet av de første skoledagene:

Elever kan avvente innkjøp av utstyr til første skoleuke da lærere vil gå gjennom utstyrslistene og besvare eventuelle spørsmål, og deretter skaffe utstyr i løpet av kort tid.

Med vennlig hilsen

Vigdis Jonsen, teamkoordinator Naturbruk